rlitschk/wikidir huggingface dataset:
De Palmsunntig isch de Sunntig vor Oschtere und de erscht Tag vo de Karwuche. As Fäscht erinnered är im Chrischtetum a Iizug vom Jesus uf Jerusalem. Luut de Evangelie söll de Jesus uf eme Esl gritte sii und er siig bim Iizug vom Volch mit Palmzwyg und Palmbüsch bejublet worde. D Palme gältid am Mittelmeer als heiligi Bäum. Si symbolisiärid Läbe und Siig. De Ritt uf eme Esl widerum isch es Sinnbild füre Frideskönig und für Bscheideheit. De triumpfali Iizug meint, dass es us chrischtlicher Überzüügig widr e König z Jerusalem git. Das isch e Provokation für d Jude gsii, wo de Jesus nid as König aagluegt hend und au für d Römer, wo s Ereignis als Zeiche für en Uufschtand agluegt hend. I de chirchliche Kunscht isch diä Szene hüüfig dargschtellt worde. De Jesus sägned debii s Volch mit de rächte Hand. Statt Palmzwyg wärdid im Bruuchtum Wydechätzli und Palmbüscheli verwändet. Si wärdid bi Palmprozässione i d Chile träit und det gweiht. Nacher chömids dihei i Herrgottswinkel. Früehner isch i de Prozässion amigs e Palmesl mitgfüehrt worde. en Ikone us de Ukraine, wo de Iizug z Jerusalem zeigt e Prozässion z Spanie mit ächte Palme im Hindergrund e Palmbaum
S Schtadtkommando Baasel isch im Zwäite Wältchrieg e Verband vo dr Schwizer Armee under em Kommando vom Oberscht Hans De Bary (1894-1968) gsi, wo speziell für d Verdäidigung vo dr Schtadt Baasel ufgstellt worden isch. D Schtadt Baasel isch mit iire Rhiibrugge e wichtige schtrategische Stützpunkt gsi, wo mä s Witerchoo vom ene Gegner lengeri Zit hätt chönne verzöögere. D Sperrstell Baasel-Rhiiufer gilt als e milidäärhistorischs Dänggmol vo nazionaaler Bedütig. Vo 1080 bis 1860 het s drei Schtadtmuurering um d Schtadt Baasel ume gee: die vom Fürstbischof Burkhard vo Fenis, die Inneri und die Üsseri Muure. An dr Innere und Üssere Schtadtmuure isch mä dur Door und Schwibbööge in d Stadt iine und uuse. Vo dene Befestigunge exischtiere hüt no s Santihansdoor, s Dalbedoor und s Spaaledoor und e churzes Stügg vo dr Muure im «Dalbeloch», was hüte alles dänggmolgschützt isch. D Bunker vom 20. Joorhundert si bi dr Letzischanze mit dr middelalterlige Stadtmuure kombiniert worde oder stöön uf em ehemoolige Schlachtfäld bi St. Jakob an dr Birs. Vor dr Allgemäine Chriegsmobilmachig uf e 2. Septämber 1939 si am 28. August 1939 d Gränzdrubbe und am Daag druf d Baasler Territorialregimänter 73 (Territorialbatallioon 127, 129) und 86 (Ter Bat 128,
De Jason Bateman (uf d Wält cho z Rye am 14. Jänner 1969) isch en amerikanische Schauspiler. Im Bateman si Karriere het mit ere Hauptrolle in dr Färnseeserii Little House in the Prairie (Unsere kleine Farm) aagfange, won er vo 1981 bis 1982 d Rolle vom James Ingalls gspiilt het. In dr Middi vo de 1980er isch si Popularidäät dank Hauptrolle in Serie wie Silver Spoons, It’s Your Move und The Hogan Family no gwaggse. Denn isch e Pause cho und erst 2002 het er wider e Rolle bechoo, im Kinofilm The Sweetest Thing (Super süß und super sexy) und denn Rolle in de Film Starsky & Hutch und Dodgeball: A True Underdog Story (Voll auf die Nüsse.) Vo 2003 bis 2006 het er d Hauptrolle vom Michael Bluth in dr Sitcom Arrested Development gspiilt, und für die het er 2005 e Nominazioon für en Emmy als beste Hauptdarsteller bechoo und e Golden Globe und no e Satellite Award gwunne. D Serii het denn e Pause gmacht und isch im Mai 2013 bim Video-on-Demand-Aabieter Netflix für 15 nöiji Episode zruggchoo. In denen het er wider si alti Rolle gspiilt. Sit 1989 schafft dr Bateman au as Reschissöör. Bis in d
Dr Junker Bärnhard Meyer zum Pfiil (* 1488 z Baasel; † 1558 z Baasel), isch e Duechhändler, Ghäime Staatsroot und Gsandte vom Kanton Baasel gsi und vo 1548 bis 1558 Bürgermäister z Baasel. Bim Milidäär het er dr Rang vom ene Hauptmä und Bannerherr ghaa. Bernhard Meyer zum Pfiil isch vom Gschlächt vo de Meyer zum Pfiil abgstammt, wo eso ghäisse het, wägen em Pfiil im Familiewabbe. Es het scho im 15. Joorhundert zu de riiche Familie vo Baasel ghöört. Im 15. und 16. Joorhundert häi sini Mitgliider dr Junkerditel gfüert. Er isch e Soon vom Humanist Nikolaus Meyer zum Pfeil († 1500) und vo dr Barbara zum Lufft gsi und e Brueder vom Junker Adelbärg Meyer zum Pfiil (1474–1548), wo grad vor iim dr Bürgermäister vo Baasel gsi isch. Vo 1529 isch er reformiert gsi. Er het as Gwandmaa und Wäggsler gschafft und isch vo 1530 bis 1548 Rootsher vo dr Zumft zum Schlüssel gsi, äinere vo de „Herrezümft“ und as Drizääner Ghäime Staatsroot. 1548 bis 1558 isch er Bürgermäister z Baasel gsi, und under anderem au Dreier, Siibner und „Wardein“ (Münzbrüefer) an dr „Goldige Münze“. Er isch Mitgliid vom Stadtgricht, (Fümfergricht) und vom Apellazioonsgricht gsi. Im Milidäär het
Dr Ghäimi Root isch in de Territorie vom Häilige Röömische Riich und de spöötere dütsche Monarchie e Kollegium vo Rööt gsi, wo diräkt under em Fürst gstande isch und mäistens au under däm sim Vorsitz über die wichdigste Aagläägehäite vom Land beschlosse het, bsundrigs über s Erloo vo Verordnige. In freije Riichsstedt het dr sogenannt Chläi Root as Ghäime Root gulte. Dä isch für die ganzi Finanz- und Ussepolitik vo dene Stadtstaate zueständig gsi. D Mitgliider vom Ghäime Rootskollegium häi dr Ditel Ghäime Root oder au Ghäimroot dräit. Z Baasel het dr Drizäänerroot as Ghäime Root gulte. Er het us acht bis fuffzää Haimlige vom Root bestande, im Underschiid zu de Haimlige vo Burger, das häisst vom Groosse Root. Christian August Ludwig Klaproth und Immanuel Karl Wilhelm Cosmar: Der Königl. Preußische und Churfürstl. Brandenburgische Wirklich Geheime Staats-Rath an Seinem zweihundertjährigen Stiftungstage den 5ten Januar 1805. Berlin 1805 Kaiserlicher Rat (Google eBook, vollständige Ansicht). Normdate: GND: 4156312-8
S Banat isch a Provinz in Südungarn gsi. Sie hätt da Südweschta fa Rumänie (unter andrem die Gegat um Demeschwar/Temesvár/Timişoara), an Toal far hüttiga Voyvodina und an Toal vom hüttiga Südungarn umfaßt. Dur die Türgakriag isch des Gebiet im 16. Jahrhundert fascht entvölkrat woara. In da folgenda zwoa Jahrhundert händ si dött in dem früanar rein ungarischa Gebiet o unter andrem uf Iniative vo de Habsburger an Hufa verschiidene Völker niederlo. Drunter sin an Hufa Serba gsi wo vor da Türga gflüchtat sinn, d'i Donauschwoba, Rutenen, Slowaka und no a paar andre. Nachdem Österriech-Ungarn da Ersta Weltkriag verlora hätt, hat ma des Gebiet zwüsche Jugoslawie, Ungarn und Rumänie uftoalt. Di natürlige Gränze vum Banat sin im Süde d'Donau, im Weste d'Theiß, im Norde d'Maros un im Oste d'Däler vum Temes un de Cerna am Füeß vu de Südkarpate. De Großdeil vum Banat isch flach un ghört zu de Große Ungarische Diefebeni, während im Südoste s Banater Gebirg litt. De höchst Punkt vu de Region isch de Piatra Goznei mit 1447 Meter. S Banat ghört zu dräi Staate: de gröscht Deil (18.945 km²) litt im Oste un ghört zu Rumänie, de Weste (9.307 km²) zu de Vojvodina (Serbie) un e chleis
D Gwandschniider, au Wandschniider, si Kauflüt im Middelalter gsi, wo mit Duech vo uswärts ghandlet häi. Iiri Handelswaare si zerst us dr Toskana, us de Niiderland und Flandere choo, spööter au us Schwoobe, Aache oder Ängland. Si häi d Waar as Balle oder im "Usschnitt" verkauft. S Rächt zum Usschnitt, also Duech z verschniide und eso z verkaufe, het vilmol zu Händel mit de Kröömer, de Wääber und de Schniider gfüert. D Gwandschniider häi iiri Briis sälber chönne festleege und si eso scho früe riich worde und häi sich mit de Patrizier verbandlet. In e hufe dütsche Stedt si si im Root gsässe und häi eso an politischem Iifluss gwunne. D Wandschniider si im Middelalter in Gilde und Zümft organisiert gsi und d Gilde vo de Wandschniider het mäistens au Rootsmitgliider gstellt. Z Hamburg, Dortmund und Lübeck si Wandschniider as bürgerligi Mitgliider vom Root verbürgt. D Gwandschniider, wo in dr dr Altstadt vo Braunschweig aasäässig gsi si, häi en äigeni Gilde gründet, d Gwandschniider vo de andere Stadtdäil häi sich dr Gilde vo de Liinduechmacher aagschlosse. Vom Aasee und Riichdum vo de Braunschweiger Gwandschniider, wo die vornäämsti und eltiste Gilde in dr Stadt gsi si, zügt s Gwandhuus, wo si
Dr Aadelsditel het dr Rang vom ene Aadlige in dr gsellschaftlige Hierarchii aagee. Ursprünglig häi e hufe von ene e Funkzioon bezäichnet. Vom Aadelsditel muess mä uf dr äinte Site dr Bredikatsditel (d Aareed) underschäide, und uf dr ander s Aadelsbredikaat (im Dütsche s vo, also dr Naamezuesatz as Kennzäiche vo dr Aadligkäit). D Aadelsditel, wo do im Rang nooch vom höggste zum niidrigste ufzelt wärde, bezieen sich uf Öiropa im Middelalter und in dr Nöizit. Kaiser Köönig Erzherzoog Groossherzoog Kurfürst Herzoog Landgroof Pfalzgroof Markgroof Fürst Groof Freiherr Ridder, Edler, Herr, Junker D Titel Kaiser, Köönig und Groossherzoog si Amtsbezäichninge si nume regierende Suwerään zuegstande. Wenn dr Droon verloore gange isch, isch dr Ditel nid witergee worde. Erbe häi d Ditel wie Brinz (Brinz vo Pröisse), Herzoog (im Fall vo de Noochfolger vom Köönig vo Württebärg) oder Markgroof (für en Erb vom Groossherzoog vo Baaden) brucht. Karl Friedrich Dumoulin: Die Adelsbezeichnung im deutschen und ausländischen Recht, Peter Lang 1997, ISBN 3-631-32447-2. Sebastian-Johannes von Spoenla-Metternich: Namenserwerb, Namensführung und Namensänderung unter Berücksichtigung von Namensbestandteilen. Peter Lang, Europäischer Verlag der Wissenschaften, Frankfurt am Main 1997, ISBN 3-631-31779-4. Commons: Aadelsditel – Sammlig vo Multimediadateie Anreden des Adels (Übersicht) Titulaturen, Adressen, Ressort- & Rang-Verhältnisse königl.
Ridder isch ursprünglech d Bezeichnig für di weerhafte, schwär grüschdete, beriddene Chrieger vom öiropäische Middelalter gsi. En ebefalls gsellschaftlich uuseghobne Ridderschtand hend vor em middelalterliche Riddertum scho di römische „Equites“ dargschtellt. Ab em 11. Johrhundert hend sich nääbe adlige („edelfreie“) Grundherre au unfreiji Hofbeamti (Minischteriale) als Ridder etabliärt. Si sind im 13. und 14. Johrhundert im nidere Adel ufgange und zum Chärn vom Ridderschtand worde. Im Hochmiddelalter hend sich denäbe au di minischteriale Gschlächter sälber oder sogar Chlöschter eigeni Gfolgschafte gschaffe, wo sich als Ridder bezeichnet hend. Di meischte vo dene Undervasalle (sognannti niideri Minischteriale) hend sich aber us wirtschaftliche Gründ nid uf Duur im Adelschtand chönne etabliäre. Zahlriichi Burgschtäll im Umchreis vo Burge oder Ruine züügid bis hüt vo irere Äxischdänz. Ridderschaft Commons: Ridder – Sammlig vo Multimediadateie Ritter, Schw. Id., Bd. 6, Sp. 1717 ff. Ritter, Els. Wb., Bd. 2, Sp. 303a
S Chanderli isch e hischtorischi Museumsiisebahn im Chandertal im Südweschte vo Bade-Württeberg. D' Eröffnig vom Chanderli isch am 1. Mai 1895 nach em Bau durch d Firma Vering & Waechter gsi, wo de Betrieb 1899 an di Deutsche Eisenbahn-Betriebsgesellschaft AG (DEBG) übergeh het. 1963 isch 's Chanderli vo dr Südwestdeutschen Eisenbahnen AG (SWEG) übernoh worde. Nach eme Dammrutsch am 4. Juli 1983 bi Kandern-Wollbach isch de Verkehr zwüsche Wollbach un Kandere, de Personenverkehr offiziell zuem Dezämber 1983 igschtellt worde. D' Ischtellig vom Güeterverkehr bis Wollbach isch am 1. April 1985 gsi. Sit 1986 betribt de Zweckverband Kandertalbahn do e Museumsbahn. Zuewile wird di Bahn hüte no brucht um Holz z' transportiere. S' Chanderli zwigt z' Haltige (6 km nördlich vo Basel) vo dr Rhiitalbahn ab un füehrt über e Schträcki vo 13 km durch 's Chandertal noch Chandere am Fueß vom Hochblaue. Dampfloki T 3 30 "Chanderli" Dampfloki 8532 "Tigerli" Dampfloki 93 1378 Dieselchleiloki V 7 Dieseltriebwage VT 3 - Europas älteschte betriebsfähige Dieseltriebwage Personewage us em 19. un 20. Johrhundert komplettiere de Fahrzügpark. Commons: Kandertalbahn – Sammlig vo Multimediadateie d Website vom Chanderli Informatione uf de Website vom Reiner Schruft Chanderli: e paar Impressione
47.6491555555568.348025390Koordinate: 47° 38′ 57″ N, 8° 20′ 53″ O S Dorf Horrè isch èn Ortsdeil vo dè Gmeind Öschingè mit 1992 Ywooner (Stand: 30. Juni 2011) im Landchreis Waldshuèt z Baddè-Württèbärg. Horrè lyt am südöschtlichè Rand vum Südschwarzwald (Schwarzwaldabdachig) uff 373 m ü. NN a dè rächtè Wuètèhaaldè, südweschtlich vum Chèrnort Öschingè, wo a dè linkè Haaldè un i dè Mitti vom Wuètèdal lyt. D Wuètè isch uff dè Gemarkig Horrè durch dè Bau un Unterhaalt vo Weer un èm Müllikanaal für Müllènè un Turbynè wǜrtschaftlich nutzbar gmacht worrè. Bim Kanaal Richtig Öschingè hèt s i dè früènèrè Johr no è „Maitlebad“ un è „Buèbèbad“ gää, wo bim Kanaaluuslauf i d Wuètè gsi sin. Zuè Horrè ghörd s Dorf Horrè, dè Zinkè Hööf (Horrèmerhööf, annèdubaki Lütislo [1347]) un d Hööf Hölzlehof (Linsèboddèhof) un Löchlehof (Hofguèt Dörnegg). Well èrscht ab èm Spòtmittelaalter sicheri schriftlichi Quällè für dè Ortsnammè „Horrè“ un „Lütisloh“ (= Horrèmer Hööf) vorligè duèn, cha übber d Besidlig vo dè Gmarkung nu spekulyrt wörrè: Voeinzelti Boddèfünd, wiè zum Byschpill dè Fund von èrè spòtrömischè Zwibbelchnopffiblè bi Horrè, machèd è Uussaag für è Besidelig i dè vor- un früègschichtlichè Zit. Dè Suffix -lôh schint im Alemnnischè z ligè un stòt
Aeschi isch de Name vo däne zwöi Schwizer Gmeinde: Aeschi SO im Kanton Soledurn Aeschi bei Spiez im Kanton Bärn Aeschi isch de Familiename vo däne Persone: Thomas Aeschi (* 1979), en Schwizer Politiker (SVP) us em Kanton Zug Lueg au: Aesch
E Gsandte (latiin. legatus) isch e diplomatische Verdräter vom ene Staat bim ene andere Staat. Bis zum Ändi vom Zwäite Wältchrieg isch dr Gsandti vilmol dr Missionsschef von ere diplomatische Verdrätig, dr Gsandtschaft, gsi, hüte isch er mäistens nume no e hooche Mitarbäiter in ere Botschaft. Dr Gsandti wird im Wiener Abkomme über diplomatischi Beziejige (WÜD) erwäänt. Gsandti as offizielli Representante vo iire Herrscher het s scho in dr Antike gee. Im 5. Joorhundert v. d. Z. sige zaalriichi Gsandti under de griechische Stadtstaate usduscht worde. Am Aafang het mä sä nume ad hoc gschiggt, also us eme bestimmte Aalass zum ene bestimmte Zwäck und wenn d Mission ume gsi isch, si si wider häimgange. Am Aafang vom 15. Joorhundert isch s üüblig worde, ass mä e Representant gschiggt het, zum e ständigi diplomatischi Beziejig ufrächt z erhalte. Das isch bassiert, wil die politische Beziejige intensiver worde si und es nüm glängt het, nume bi bestimmte Aaläss Kontakt ufznee. D Republik Venedig het im 16. Joorhundert ständigi Gsandtschafte z Wien, Paris, Madrid und Rom gha; vo Oberitalie us het sich die ständigi Diplomatii über ganz Öiropa und schliesslig die ganzi Wält usbräitet. Äine vo de früeste ständige Gsandte, wo mä
E Dienstgraad bezäichnet d Stellig von ere Persoon innerhalb von ere definierte Rangornig bim Milidäär, aber au bi Bhörde wie dr Bolizei und zivilei Organisazioone wie dr Füürweer oder andere Hilfsorganisazioone. Mä gseet dr Dienstgrad an Rang- oder Graadabzäiche oder Kennzäiche an dr Uniform oder em Huet, Kepi etc. aazäigt. Au ander Uniformmerggmol chönne Ufschluss über e Dienstgraad gee. Bi Beamte brucht mä anstatt vom ene Dienstgraad en Amtsbezäichnig. Mit eme hööchere Dienstgraad chunnt mäistens au e hööchere Loon, aber nid umbedingt e hööchere Amtsrang. Dä cha d Folg von ere Dienststellig, dr Senioridäät, em Ufgoobeberiich oder von ere Aaordnig si. Ufgrund vo de Vorschrifte von ere Vorgsetzteornig cha s bassiere, ass öbber mit eme niidrigere Dienstgraad äim mit eme hööchere cha befääle. Allgemäin isch das nid üüblig, bassiert aber in bestimmte Situazioone, wie im Wachdienst, die ganz Zit. Tüpischi Dienststellige si zum Bischbil Kompaniifäldwäibel, Kompaniischef oder Kommandierende General. Jeede Kombattant het e milidäärische Dienstgraad, bsundrigs die in reguläre Stritchreft. Dä macht s mööglig, im äinzelne Soldat e Blatz in dr milidäärische Hierarchii zuezordne. Über e milidäärisch Dienstgraad wärde au Befääl und Ghorsam, Gruesspflicht und zum Däil dr Verantwortigsberiich greeglet. Zu jeedem Dienstgraad ghöört e gwüsse Sold, wo aber je
È Furt nennt mò è seichti Stell in èm Bach- odder Flusslauf, wo s Gwässer z Fuèß odder mit Faarzüüg durchquert wörrè cha. Furtè in Flüss sin oft schu annèdubaki bekannt gsi. A sättigè Stellè sin – bsunders im Mittelaalter – zaalrychi Städt un Ortschaftè entschtandè, vo allem au, well dört èn Handelswäg durrègloffè isch un dõdemit Zöll erhobbè worrè sin. S Durchquerè von èm Wasserlauf mit èrè Furt wörd au (durrè)furtè benamst. Für alli milidärischè Unternämmungè hèn Furtè è grossi Roll gschpillt, èn Vortrupp hèt söttigi Furtè müèsè uffschpürè un erkundè. Mit èm Boot isch dè Fluss befaarè worrè, dõdeby mit Maßschtab un Senkblei d Gwässerdüèfi ermittlèt woorè, bsundere isch diè usskundschafteti Furt uff Löcher im Flussbett übberbrüèft worrè. Bi nèrè schnellè Flièßgschwindigkeit un Spiègelig vo Bäum a dè Wasserobberflächi cha mò vo nèm düèfè Gwässer uusgòò, Sandbänk un churzi Wellè bi Wind sowiè è unruhigi Wasserobberflächi sin è Aazeichè von èrè Furt. Vor dè Passagè von èrè Furt hèt mò è Vyhhärdè meemòls durch d Furt dribbè (am beschtè Küèh, well se zimli langsam gsi sin), um dè Flussgrund feschtzschtampfè, demit d Räder vo dè Fuurwärch sich nit „feschtgsuugèd“ hèn. Bim Flussübbergang isch d Kavallery obberhalb vo dè
Furt stòt für: Furt, è seichti Flussübberquerig Furt (Wäg), öschterrychischi Bezeichnig für è Fuèß- un Faarwäg im öffentlichè Guèt è Strõßèquerig für Fuèßgänger un Radfaarer, luèg Fuèßgängerfurt Furt isch dè Nammè vo folgendè Ortschaftè: z Dütschland: Furt (Meckenbeuren), Ortsdeil vo dè Gmeind Meckèbeurè, Boddèseechreis, Baddè-Württèbärg Furt (Bergatreute), Ortsdeil vo dè Gmeind Bärgatreute, Landchreis Raaveschburg, Baddè-Württèb$rg Furt (Leutkirchen im Allgäu), Ortsdeil vo dè Stadt Leutkirch im Allgäu, Landchreis Raavschburg, Baddè-Württèbärg Furt (Ravensburg), Ortsdeil vo dè Stadt Raaveschburg, Landchreis Raaveschburg, Baddè-Württèbärg Furt (Horgenzell), Ortsdeil vo dè Gmeind Horgèzell, Landchreis Raaveschburg, Baddè-Württèbärg Furt (Dorfen), Ortsdeil vo dè Stadt Dorfè, Landchreis Èrding z Bayern Furt (Irschenberg), Ortsdeil vo dè Gmeind Irschèbärg, Landchreis Mysbach, Bayern Furt (Lechbruck am See), Ortsdeil vo dè Gmeind Lèchbrugg am See, Landchreis Oschtallgäu, Bayern Furt (Petting), Ortsdeil vo dè Gmeind Petting, Landchreis Traunschtei, Bayern z Öschterrych: Furt (Gemeinden Andrichsfurt, Peterskirchen), Ortsdeil vo dè Gmeindè Andrichsfurt un Peterskirchè, Bezirk Rièd im Innchreis, Obberöschterrych Furt (Gemeinde Bad Mitterndorf), Ortsdeil vo dè Gmeind Bad Mitterdorf, Bezirk Lièzè, Steiermark Furt isch dè Familliènnammè vo folgendè Personè: Jorge M. Furt (1902–1971), argentinischè Romanischt, Hischpanischt, Schriftschteller un Brivatgleertè FURT stòt als Abkürzig für: Farin Urlaub Racing Team, dütschi Rockband Luèg au: Furth Charte mit allne verlinkten
D Terroraaschleg am 22. Merz 2016 z Brüssel sin Sprängstoffaaschleg gsii, wu an zwee verschidene Ort in dr belgische Hauptstadtregion Brüssel veriebt wore sin. Zue dr Aaschleg het si d Terrororganisation Islamische Staat bekännt. In dr frieje Morgestund het s zmindescht zwoo Detonazionen am Brüsseler Flughafe gee un zmindescht ai Detonazion in dr Brüsseler Innestadt im U-Bahnhof Maalbeek/Maelbeek, wu in dr Nechi vu Beherde vu dr Europäische Union lyt. Bi dr Terroraaschleg isch s zuen ere hoche Zahl vu Dodesopfer un verletzte Persone chuu. No offiziällen Informazione sin 35 Personen um s Läbe chuu, dodrunter vier, wu an ihre Verletzige gstorbe sin, derzue di drei Sälbschtmordatteteter. Iber 300 sin verletzt wore. Commons: Terroraaschleg am 22. Merz 2016 z Brüssel – Sammlig vo Multimediadateie Islamischer Staat bekennt sich zu Anschlägen in Brüssel. In: deutsche-wirtschafts-nachrichten.de. 22. März 2016, abgruefen am 23. März 2016. Tanja Mokosch: Was wir über die Anschläge wissen. In: Süddeutsche Zeitung. 22. März 2016, abgruefen am 23. März 2016. Neue Bilanz: 35 Toten in Brüssel. 28. März 2016, archiviert vom Original am 28. März 2016; abgruefen am 28. März 2016. Terrorfahndung: Berichte über Explosion bei Razzia in Brüssel. In: SPIEGEL ONLINE. Abgruefen am 25. März 2016.
Dr Junker Nikolaus Meyer zum Pfeil (* 1451(es wird au „1435/1445“ aagee) z Baasel; † 1500 z Baasel) isch e früeje dütschsproochige Humanist und Schriftsteller gsi. Er isch Schulthäiss z Mülhuuse und Groossroot und Rootschriiber z Baasel gsi. Dr Nikolaus Meyer zum Pfiil isch isch vom ene alte Baasler Gschlächt khoo, wo im 15. und 16. Joorhundert dr Junkerditel gfüert het und si Zuenaame vom Pfiil im Familiewabbe übernoo het. Sini Eltere si dr Hans Ludwig Meyer zum Pfiil (* 1431; † 1452) und d Katharina vo Mutzwiler gsi. Dr Humanist Nikolaus Meyer zum Pfiil het meereri Handschrifte in dr Volkssprooch gschriibe: 1471 en illustrierti „Melusine“, 1472 en Übersetzig vom „Belial“ (1382) vom Jacobus de Theramo, Erzbischof vo Taranto, und e Plenar, won er aber nid fertig gschriibe het. 1495 het er si äignogs Brivatgebätbuech verfasst und het s mit fünf ganzsitige Miniature und e hufe Verzierige lo usstatte. Mä wäiss, ass er 1474 Schulthäiss z Mülhuuse gsi isch und sit 1480 Rootschriiber z Baasel. Er het meereri Inkunaable bsässe, zum Bischbil im Steinhöwel sini „Griseldis“ und „Apollonius“ und die ersti Translatze vom Niklas vo Wyle. Dr Junker Nikolaus Meyer zum Pfiil isch sit 1471 mit dr Barbara, dr Dochder
D Lippeblietlerartige (Lamiales) sin e Pflanzenornig, wu zue dr Decktsomer (Magnoliopsida) ghert. Di maischte sin chrutigi Pflanze, e Dail Taxa sin Baim un Hecke. S git au parasitischi un karnivori Taxa. Zmaischt sin d Laubbletter gegeständig, sälte stehn si wächselständig oder in Quirl. Di zmaischt zwittrige Bliete chenne vier- oder fimfzellig syy. Zmaischt het s nume zwai oder vier Staubbletter. E jedi Bliete hetz maischt zwai, sältener bis zue fimf Fruchtbletter. Zmaischt isch dr Fruchtchnopf dur falschi Schaidwänd in vier Chammere unterdailt, wu s je ai Somenaalag din het. D Lamiales sin innerhalb vu dr Euaschteride I d Schweschtergruppe zue dr Solanales. Si umfasse die Familie: Akanthusgwächs (Acanthaceae) Drumpetebaumgwächs (Bignoniaceae) Rägebogepflanzegwächs (Byblidaceae) Schlappebluemegwächs (Calceolariaceae) Carlemanniaceae Gesneriegwächs (Gesneriaceae) Lippeblietler (Lamiaceae) Wasserschluuchgwächs (Lentibulariaceae) Linderniaceae Gämsehorngwächs (Martyniaceae) Elbaumgwächs (Oleaceae) Summerwurzgwächs (Orobanchaceae) Blauglockebluemegwächs (Paulowniaceae) Sesamgwächs (Pedaliaceae) Gauklerbluemegwächs (Phrymaceae) Wääderrichgwächs (Plantaginaceae) Plocospermataceae Schlegeliaceae Racheblietler (Scrophulariaceae) Stilbaceae Tetrachondraceae Thomandersiaceae Yysechrutgwächs (Verbenaceae) E veraifacht Kladogramm (no dr Angiosperm Phylogeny Group), wu aber no Uusicherhaite het, siht eso uus: D Gesneriaceae sin schyns zue Calceolariaceae un d Phrymaceae zue dr Orobanchaceae un dr Paulowniaceae paraphyletisch. Andreas Bresinsky, Christian Körner, Joachim W. Kadereit, Gunther Neuhaus, Uwe Sonnewald: Lehrbuch der Botanik. Begründet von Eduard Strasburger. 36. Auflage. Spektrum Akademischer Verlag,
D Andlauer si en elsässischs Aadelsgschlächt gsi. Dr Naame vo dr Familie chunnt vo dr Abtei Andlau am Ostrand vo de Vogeese, wo de Andlauer s Schulthäisseamt ghöört het. Dr erst mit däm Naame, wo noochgwiise isch, isch dr Otto de Andelahe, wo zwüsche 1144 bis 1150 vicedominus gsi isch. D Andlauer häi vor allem im Ooberelsass Bsitz gha, u. a. z Homburg, Chläi-Landau, Kingersheim und Wittene. Iiri Burg Hohandlau südwestlig vo Stroossburg isch 1246 zerstöört und 1344 widerufbaut worde. Dr Familieneltist het vo 1356 dr Ditel "Erste vo de vier Erbritter vom Häilige Römische Riich" gfüert und dr Kaiser Karl V. het en 1550 bestätigt. D Andlauer si Mitgliider vo dr Vorderööstriichische Ridderschaft (Immatrikulazioon 1458) gsi und vo dr Underelsässische Riichsridderschaft (Immatrikulazioon 1547). 1676 het dr Kaiser Leopold I. s Gschlächt in Riichsfreiherrestand erhoobe. 1773 het dr Louis XV. s franzöösische Baronat vo dr Gsamtfamilie anerkennt, und 1817 het Ööstriich d Linie zu Homburg in Groofestand erhoobe und dä isch im gliiche Joor im Grossherzogdum Baade anerkennt worde. Vier Andlauer si 1386 in dr Schlacht bi Sämpach gfalle. Im Middelalter häi d Andlauer kiirchligi oder stedtischi Ämter im Elsass, z Stroossburg und z Baasel gha. Dr Georg (öbbe 1390-1466)